2.12 การวิเคราะห์ฐานะการเงินและผลการดำเนินงาน

1.ฐานะการเงิน

- สินทรัพย์

ณ วันที่ 31 ธันวาคม 2543 บริษัทฯ มีสินทรัพย์รวม 1,254.32
ล้านบาทเพิ่มขึ้นจากปีก่อนเล็กน้อยจำนวน 2.12 ล้านบาท หรือร้อยละ 0.17
สินทรัพย์ของบริษัทในส่วนสินทรัพย์หมุนเวียนจำนวน 78.34 ล้านบาท คิดเป็นสัดส่วนร้อยละ 6.25
ของสินทรัพย์รวม ซึ่งลดลงจากปีก่อน 6.23 ล้านบาท หรือร้อยละ 7.36
ลูกหนี้การค้าจากการรักษาพยาบาล ในปี 2543 มีอัตราส่วนการหมุนเวียนลดลงเป็น 15.79 ครั้ง
เทียบกับ 16.89 ครั้งในปี 2542 หมุนเวียนน้อยลงร้อยละ 6.5
ทำให้ระยะเวลาเก็บหนี้เฉลี่ยเพิ่มขึ้นจาก 21.61 วันในปี 2542 เป็น 23.12 วันในปี 2543
กรณีลูกหนี้ที่ค้างชำระเกินหนึ่งปี ทางบริษัทฯ ได้ตั้งค่าเผื่อหนี้สงสัยจะสูญไว้เต็มจำนวน

ในกรณีเงินให้กู้ยืมแก่บริษัทร่วมที่ยังค้างชำระเงินต้นและดอกเบี้ยจำนวน 85.14 ล้านบาท
ทางบริษัทฯ ได้ติดตามทวงถามอย่างสม่ำเสมอ
แต่ลูกหนี้ยังอยู่ระหว่างการเจรจาปรับโครงสร้างหนี้กับบรรษัท บริหารสินทรัพย์สถาบันการเงิน
ซึ่งต้องใช้เวลาพอสมควร บริษัทฯ จึงไม่ได้ตั้งค่าเผื่อหนี้สงสัยจะสูญเพราะคาดว่าจะได้รับชำระคืน
สำหรับเงินให้กู้ยืมแก่บริษัทที่เกี่ยวข้องกันนั้นมีจำนวนเงิน 5.4 ล้านบาท
ซึ่งในปีหน้าจะได้รับการผ่อนชำระคืนมาบางส่วน

ที่ดิน อาคาร และอุปกรณ์ ในปี 2543
ไม่มีค่าเผื่อการด้อยค่าของทรัพย์สินเนื่องจากบริษัทได้ตั้งค่าเผื่อการด้อยค่าไว้แล้วในปี 2542 จำนวน
2.4 ล้านบาท

สำหรับเงินลงทุนในที่ดินจำนวน 150.77 ล้านบาทนั้น ทางบริษัทฯ
ได้มีการชำระค่าที่ดินเพิ่มในส่วนที่เหลือจากเงินมัดจำค่าที่ดินอีกจำนวน 47.7 ล้านบาท
โดยเบิกใช้เงินกู้ระยะยาวจากธนาคารฯ จำนวน 25 ล้านบาท
มีโฉนดที่ดินพร้อมสิ่งปลูกสร้างเดิมจดจำนองเป็นประกัน

- สภาพคล่อง

บริษัทฯ มีอัตราส่วนสภาพคล่องดีขึ้นโดยเพิ่มจาก 0.57 เท่าเป็น 0.65 เท่า คิดเป็นร้อยละ 14.04
เนื่องจากบริษัทฯ ได้เปลี่ยนแปลงเงินกู้ระยะสั้นเมื่อทวงถาม
เป็นเงินกู้ระยะยาวมีกำหนดชำระคืนภายใน 66 เดือน
สำหรับสัดส่วนของหนี้สินต่อส่วนทุนนั้นอยู่ในสัดส่วนที่ดีขึ้นเช่นกัน โดยลดลงจาก 0.64 เท่า เป็น
0.62 เท่า

กระแสเงินสดของบริษัทฯ ในปี 2543 มีกระแสเงินสดสุทธิ(5.5) ล้านบาท ลดลงจากปี 2542
ที่มีกระแสเงินสดสุทธิ 6.7 ล้านบาท เนื่องจาก

(1) กระแสเงินสดจากการดำเนินงาน จำนวน 54.1 ล้านบาทในปี 2543 เพิ่มขึ้นร้อยละ 14.6
จากจำนวน 46.3 ล้านบาทในปี 2542 เนื่องจากได้รับชำระดอกเบี้ยจากบริษัทร่วม จำนวน 5.77
ล้านบาท และในปี 2542 มีการชำระดอกเบี้ยเงินกู้ BIBF จำนวน 7.5 ล้านบาท

สำหรับสาเหตุที่กระแสเงินสด จากการดำเนินงานแตกต่างจากกำไรจากการ

ดำเนินงานนั้น เนื่องจากในปี 2543 บริษัทฯ มีการเปลี่ยนแปลงนโยบายการบัญชีเงินลงทุนในบริษัท
พัฒนาการเวชกิจ จำกัด จากบันทึกเงินลงทุนในบริษัทที่เกี่ยวข้องกันโดยวิธีราคาทุน
เป็นเงินลงทุนในบริษัทร่วมโดยวิธีส่วนได้เสียเพื่อให้สอดคล้องกับมาตรฐานการบัญชีฉบับที่ 45
เรื่องการบัญชีสำหรับเงินลงทุนในบริษัทร่วม ทำให้บริษัทต้องปรับย้อนหลังงบการเงินปี 2542
ให้เสมือนว่าได้ใช้วิธีส่วนได้เสียมาตลอด และผลของการเปลี่ยนแปลงนโยบายการบัญชี
ทำให้บริษัทมีส่วนได้เสียในขาดทุนของบริษัทร่วมในปี 2542 จำนวน 15.79 ล้านบาท และปี 2543
จำนวน 9.59 ล้านบาท เงินลงทุนในบริษัทร่วมในปี 2542 และ 2543 ลดลงจำนวน 28.78
ล้านบาท และ 6.81 ล้านบาท ตามลำดับ

(2) กระแสเงินสดจากกิจกรรมลงทุน ในปี 2543 บริษัทฯ จ่ายเงินจำนวน 47.7 ล้านบาท
เพื่อซื้อที่ดินจากบริษัทร่วม เนื่องจากบริษัทฯ ได้ทำสัญญาจะซื้อจะขายที่ดินตั้งแต่ปี 2537
โดยได้ชำระเงินค่ามัดจำจำนวน 102.3 ล้านบาทไว้แล้ว

(3) กระแสเงินสดจากกิจกรรมที่จัดหาเงิน ในปี 2543 มียอดจำนวน 7.5 ล้านบาท ลดลงจากปี
2542 ที่มีจำนวน 35.3 ล้านบาท เนื่องจากบริษัทฯ ได้กู้เงินเพิ่มจากธนาคารจำนวน 25 ล้านบาท
เพื่อซื้อที่ดินจากบริษัทฯ ร่วม

- รายจ่ายลงทุน

ในปี 2537 บริษัทฯ ได้ทำสัญญาจะซื้อจะขายที่ดินกับบริษัทร่วมมูลค่า 204.6 ล้านบาท
เพื่อที่จะลงทุนในโครงการสถานพยาบาลแห่งใหม่ โดยได้ชำระเงินค่ามัดจำที่ดินจำนวน 102.3
ล้านบาทในวันทำสัญญา
ตลอดระยะเวลาที่ผ่านมาทางบริษัทร่วมได้ขอให้บริษัทชำระค่าที่ดินส่วนที่ค้างชำระเพื่อที่จะได้โอนกรรมสิทธิ
แต่เนื่องจากภาวะเศรษฐกิจถดถอยราคาที่ดินมีการเปลี่ยนแปลงลดลง บริษัทฯ
ได้พยายามต่อรองขอลดราคาซื้อขายลงจนได้ราคาที่พอใจจำนวน 150 ล้านบาท
จึงได้ชำระค่าที่ดินเพิ่มอีกจำนวน 47.7 ล้านบาท และได้โอนกรรมสิทธิ์ที่ดินในปี 2543 ทางบริษัทฯ
ยังไม่มีแผนลงทุนเพิ่มเติมในส่วนของที่ดิน โดยคาดว่าจะให้ผู้สนใจเช่าที่ดินดังกล่าวเพื่อเพิ่มรายได้

- แหล่งที่มาของเงินทุน

โครงสร้างเงินทุนอยู่ในเกณฑ์ที่ดี
เนื่องจากอัตราส่วนของหนี้สินต่อส่วนของผู้ถือหุ้นลดลงเล็กน้อยจากร้อยละ 64 ในปี 2542
เหลือร้อยละ 62 ในปี 2543 สำหรับภาระหนี้สินระยะยาวจำนวน 415 ล้านบาท
กับเจ้าหนี้สถาบันการเงิน 2 แห่งนั้น เจ้าหนี้รายใหญ่ที่มียอดเงิน 340.6 ล้านบาท บริษัทฯ
มีภาระที่ต้องชำระในปี 2544 จำนวนเงิน 47.10 ล้านบาทนั้น บริษัทฯ
กำลังดำเนินการขอขยายระยะเวลาชำระหนี้ออกไปอีก 10 ปี
พร้อมกับขอลดอัตราดอกเบี้ยเพื่อลดภาระดอกเบี้ยจ่าย ซึ่งจะทำให้ภาระหนี้สินระยะยาวของบริษัทในปี
2544-2549 เหลือเพียงปีละ 24 ล้านบาท หรือรวมทั้ง 2 แห่งมีภาระหนี้สินระยะยาวที่ต้องชำระ
34.4 ล้านบาท บริษัทฯ คาดว่ารายการดังกล่าวจะแล้วเสร็จในไตรมาสที่ 1 ปี 2544
ซึ่งจะส่งผลให้บริษัทฯ สามารถชำระหนี้ได้ และมีสภาพคล่องดียิ่งขึ้น

2. ผลการดำเนินงาน

- บริษัท โรงพยาบาลวิภาวดี จำกัด (มหาชน)

บริษัทมีกำไรจากการดำเนินงานปี 2543 จำนวน 22.75 ล้านบาท และปี 2542 จำนวน 20.23
ล้านบาท (โดยไม่รวมส่วนได้เสียในขาดทุนของบริษัทร่วม) ซึ่งเพิ่มขึ้น 2.52 ล้านบาท
คิดเป็นร้อยละ 12.47 ยอดผู้มาใช้บริการผู้ป่วยนอกเพิ่มขึ้นร้อยละ 5.15 ผู้ป่วยในจำนวนคงที่
แต่อัตราการครองเตียงเพิ่มมากขึ้นจากร้อยละ 50.91 ในปี 2542 เป็นร้อยละ 53.85 ในปี 2543
เพราะทางบริษัทได้เพิ่มมาตรฐานการรักษาพยาบาล และประสิทธิภาพในการบริการมากขึ้น
ค่าใช้จ่ายในการรักษาพยาบาลโดยเฉพาะต้นทุนยาและเวชภัณฑ์
เมื่อเทียบกับรายได้จากการรักษาพยาบาลจะเพิ่มขึ้นจากปีก่อนร้อยละ 1.51
ทางบริษัทจำเป็นต้องรับภาระดังกล่าวโดยไม่ได้ผลักภาระให้ผู้มาใช้บริการ
สำหรับค่าใช้จ่ายในการขายและบริหาร เมื่อเทียบกับรายได้รวม จะเพิ่มขึ้นเล็กน้อย คิดเป็นร้อยละ
0.27

ปี 2543 บริษัทมีกำไรสุทธิจำนวน 6.05 ล้านบาท เพิ่มขึ้นจากปี 2542 (ที่ปรับปรุงใหม่) 3.84
ล้านบาท คิดเป็นร้อยละ 172.88

- บริษัท วิภาวดีแมนชั่น จำกัด

ผลการดำเนินงานของบริษัทย่อย

(หน่วย : พันบาท)

+---------------------------+-------------+-------------+-------------+
|                           | 2543        | 2542        | 2541        |
+---------------------------+-------------+-------------+-------------+
| สินทรัพย์รวม                 | 12,749      | 10,278      | 10,248      |
|                           |             |             |             |
| หนี้สินรวม                   | 10,515      | 9,562       | 9,536       |
|                           |             |             |             |
| ส่วนของผู้ถือหุ้น               | 2,234       | 715         | 712         |
|                           |             |             |             |
| รายได้ค่าเช่า                | 9,227       | 8,343       | 6,038       |
|                           |             |             |             |
| รายได้ค่าบริการ              | 24,663      | 20,578      | 19,157      |
|                           |             |             |             |
| รวมรายได้                  | 34,217      | 29,264      | 25,336      |
|                           |             |             |             |
| กำไรสุทธิ                   | 1,519       | 3           | (1,176)     |
+---------------------------+-------------+-------------+-------------+

ในปี 2543 บริษัทมีรายได้ค่าเช่าและรายได้ค่าบริการเพิ่มขึ้นจากปี 2542 ร้อยละ 10.60 และ
19.85 ตามลำดับ เนื่องจากอัตราการเช่าพื้นที่สำนักงานปี 2543 มีร้อยละ 84.11 เมื่อเทียบกับปี
2542 มีอัตราเพียงร้อยละ 60 หรือสูงขึ้นกว่าร้อยละ 40 สำหรับอัตราการเช่าห้องพักระยะยาวปี
2543 มีอัตราร้อยละ 33.33 สูงกว่าอัตราของปี 2542 ที่มีร้อยละ 13
ส่วนอัตราการเช่าห้องพักระยะสั้นมีอัตราเท่ากับปีก่อนคือร้อยละ 60

สำหรับต้นทุนและค่าใช้จ่าย ในปี 2543 มีรายการบัญชีบางรายการได้จัดประเภทใหม่
เมื่อเปรียบเทียบรายได้รวมกับต้นทุนและค่าใช้จ่ายรวมในปี 2543 มีสัดส่วนร้อยละ 93.71
เมื่อเทียบกับร้อยละ99.19 ในปี 2542 สัดส่วนได้ลดลงร้อยละ 5.52 เนื่องจากปี 2543
มีการปรับค่าเช่าลดลงร้อยละ 4 นอกจากนี้ยังได้พยายามประหยัดค่าใช้จ่ายต่าง ๆ
ส่งผลให้ค่าใช้จ่ายในการขายและบริหารในปี 2543 ลดลงจากปี 2542 จำนวนร้อยละ 17.71

[TABLE]

[TABLE]

  ----------------------------------------------- ------- ------- -------
  บริษัท โรงพยาบาลวิภาวดี จำกัด (มหาชน)                2543    2542    2541

  อัตราส่วนทางการเงิน                                                

  1. อัตราส่วนสภาพคล่อง                                              

  อัตราส่วนทุนหมุนเวียน                                                0.65

  อัตราส่วนการหมุนเวียนของลูกหนี้ (รอบ)                                  16.59

  ระยะเวลาการเก็บหนี้ (วัน)                                           22.00

                                                                  

  2. อัตราส่วนสภาพเสี่ยง                                              

  อัตราส่วนหนี้สินต่อสินทรัพย์                                             0.38

  อัตราส่วนหนี้สินต่อส่วนของผู้ถือหุ้น                                        0.62

  อัตราส่วนผู้ถือหุ้นต่อสินทรัพย์รวม                                         0.62

                                                                  

  3. อัตราส่วนประสิทธิภาพในการหากำไร                                  

  กำไรสุทธิต่อค่าขาย                                                  1.32%

  กำไรสุทธิต่อสินทรัพย์รวม                                              0.48%

  กำไรสุทธิต่อส่วนของผู้ถือหุ้น                                            0.78%

                                                                  

  4. อัตราส่วนประสิทธิภาพในการดำเนินงาน                                

  อัตราการหมุนเวียนของสินค้า (รอบ)                                     19.30

  ระยะเวลาการขาย (วัน)                                             18.92

  อัตราการหมุนเวียนของสินทรัพย์ถาวร                                     0.53

  อัตราการหมุนเวียนของสินทรัพย์รวม                                      0.35
  ----------------------------------------------- ------- ------- -------

[TABLE]